എന്റെ കാര്യത്തില് ഇങ്ങനെ പറയും എന്നാണ് കരുതിയത് ഇന്നസെന്റ് മലയാള സിനിമയില് അന്തരിച്ച നടന് നെടുമുടി വേണുവുമായി ഏറെ സൗഹൃദം പുലര്ത്തിയിരുന്ന നടനാണ് ഇന്നസെന്റ്. നെടുമുടിയുമായിട്ടുള്ള തന്റെ സൗഹ്യദത്തെക്കുറിച്ച് ഓര്മ്മകള് പങ്കുവെയ്ക്കുകയാണ് ഇന്നസെന്റ്. നടന്റെ വാക്കുകളില് നിന്നും. ഞാനും നെടുമുടി വേണുവും തമ്മിലുള്ള ബന്ധം വളരെ വലുതാണ്. മദ്രാസില് വച്ചാണ് ഞാന് അദ്ദേഹത്തെ ആദ്യമായി കാണുന്നത്. അതിന് മുന്പ് സിനിമയില് കണ്ടിട്ടുണ്ട്. അദ്ദേഹത്തെ ആദ്യമായി കാണുന്നതൊക്കെ എനിക്ക് ഇപ്പോഴും ഓര്മ്മയുണ്ട്. ഒരു രാത്രി കൊണ്ട് ഞങ്ങള് സുഹൃത്തുക്കളായി എന്നുള്ളതാണ്. ഞാന് നിര്മ്മിച്ച നാല് ചിത്രങ്ങളിലും അദ്ദേഹം ഉണ്ടായിരുന്നു. നെടുമുടി ഇല്ലാത്ത ഒരു സിനിമയെ പറ്റി ആലോചിക്കാന് പോലും എനിക്ക് വയ്യ. നമ്മള് തമ്മിലുള്ള ബന്ധവും അദ്ദേഹത്തിന്റെ അഭിനയവുമായിരുന്നു അതിന് കാരണം. എന്റെ കാര്യത്തില് അദ്ദേഹം ഒരു ദിവസം ഇങ്ങനെ പറയും എന്നാണ് കരുതിയത്. ഞാന് അങ്ങനെ വിചാരിക്കുന്ന ആളാണ്. പക്ഷേ.. പ്രാര്ത്ഥിക്കുന്നു.The post എന്റെ കാര്യത്തില് ഇങ്ങനെ പറയും എന്നാണ് കരുതിയത് ഇന്നസെന്റ് first appeared on MalayalamExpressOnline.